ভাবিয়া করিও কাজ, করিয়া ভাবিও না | উপসম্পাদকীয় | Jugantor
শনিবার, ১৯ আগস্ট ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
পরবাস
সুস্থ থাকুন
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
পরবাস
সুস্থ থাকুন
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
সুস্থ থাকুন (০৩ জুন, ২০১৭)পরবাস (০৩ জুন, ২০১৭)সাহিত্য সাময়িকী (০২ জুন, ২০১৭)ইসলাম ও জীবন (০২ জুন, ২০১৭)সুরঞ্জনা (২৯ মে, ২০১৭)অর্থনীতি (২৮ মে, ২০১৭)তারাঝিলমিল (০১ জুন, ২০১৭)প্রতিমঞ্চ (৩০ মে, ২০১৭)স্বজন সমাবেশ (৩১ মে, ২০১৭)প্রকৃতি ও জীবন (২৭ মে, ২০১৭)ঘরে বাইরে (৩০ মে, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (০২ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (২৮ মে, ২০১৭)
দ্বিতীয় সংস্করণ
বিচ্ছু
হোম
উপসম্পাদকীয়
মুহাম্মদ ইয়াহ্ইয়া আখতার    |
প্রকাশ : ০৩ জুন, ২০১৭ ০০:০০:০০
প্রিন্টঅঅ-অ+
দেশপ্রেমের চশমা
ভাবিয়া করিও কাজ, করিয়া ভাবিও না
ব্যস্ত হয়ে উঠেছে নির্বাচন কমিশন। একাদশ সংসদ নির্বাচন যতই এগিয়ে আসছে কমিশনের ব্যস্ততা ততই বাড়ছে। একটি সংসদ নির্বাচন অনুষ্ঠানের আগে কমিশনকে যেসব রুটিন কাজ করতে হয় কমিশন ইতিমধ্যে সে কাজ শুরু করেছে। এসব কাজে কমিশন যদি পেশাদারিত্ব ও নিরপেক্ষতা দেখাতে না পারে, তাহলে হঠাৎ করে নির্বাচনের সিডিউল ঘোষণার পর ভালো নির্বাচন করার চেষ্টা করলে তা সফল করা কঠিন হবে। তবে কমিশনের কর্মতৎপরতা লক্ষ্য করলে দেখা যায়, যেসব কাজ কমিশনের কাছে বেশি অগ্রাধিকার পাওয়া উচিত, কমিশন সেসব কাজে তৎপরতা দেখাচ্ছে কম। যেমন, কমিশন এখনও জানে না কী ধরনের সরকারের অধীনে তাকে নির্বাচনের আয়োজন করতে হবে। এ বিষয়টি কমিশনের জন্য জানা খুবই জরুরি। কারণ, একেক রকম সরকারের অধীনে নির্বাচন আয়োজনে কমিশনকে একেক রকম প্রস্তুতি নিতে হয়। উদাহরণ হিসেবে উল্লেখ করা যায়, দলীয় সরকারের অধীনে নির্বাচন অনুষ্ঠিত হলে আইনশৃঙ্খলা রক্ষা করার জন্য কমিশনকে যতটা উদ্যোগ নিতে হয়, নির্দলীয় সরকারের অধীনে নির্বাচন অনুষ্ঠিত হলে কমিশনকে অত বেশি তৎপরতা না চালালেও চলে। কারণ, নির্বাচন অনুষ্ঠানের সঙ্গে যেসব প্রতিষ্ঠান জড়িত, নির্দলীয় সরকারের অধীনে নির্বাচন অনুষ্ঠিত হলে ওই প্রতিষ্ঠানগুলোর নিরপেক্ষ থেকে চাপমুক্তভাবে পেশাদারিত্বের সঙ্গে কাজ করার সুযোগ থাকে বেশি।
এ কথা সত্য, কেমন সরকারের অধীনে নির্বাচন অনুষ্ঠিত হবে সেটি কমিশনের ফয়সালা করার বিষয় নয়। এ বিষয়টির ফয়সালা করতে হবে মূলত সরকারকে। অন্যভাবে বলা যায়, নির্বাচনে অংশগ্রহণকারী দলগুলোকে। এ বিষয়ে রাজনৈতিক দলগুলোর গ্রহণযোগ্য ফয়সালা না হওয়ায় দশম সংসদ নির্বাচনটি অংশগ্রহণমূলক হয়নি। তবে কমিশন যদি নিজেকে স্বাধীন মনে করে, তাহলে নির্বাচন আয়োজনের পূর্ব-প্রস্তুতি ও পেশাদারিত্বের স্বার্থে এ ব্যাপারে সরকারি দলসহ সব রাজনৈতিক দলকে বিষয়টি নিষ্পত্তির তাগাদা দিতে পারে। কারণ, ভালো নির্বাচন করার জন্য কমিশন সরকারের কাছে যে কোনো সহায়তা চাইলে সরকার সে সহায়তা দিতে সাংবিধানিকভাবে দায়বদ্ধ। কমিশন তো বলতে পারে, অনেক আগে থেকে নির্বাচনী প্রস্তুতি গ্রহণের স্বার্থে সরকারকে রাজনৈতিক দলগুলোর সঙ্গে আলোচনা করে কেমন সরকারের অধীনে সংসদ নির্বাচন হবে সে বিষয়টি নির্ধারণ করে আমাদেরকে সুনিশ্চিতভাবে জানাতে হবে। এ সিদ্ধান্ত আগেভাগে জানতে পারলে আমাদের পক্ষে নির্বাচনী প্রস্তুতি গ্রহণের কাজ সহজ হবে।
সরকার যদি এ বিষয়ে গড়িমসি করে তাহলে কমিশন পরোক্ষভাবে রাজনৈতিক দলগুলোর সঙ্গে যে সংলাপ করতে চাইছে সে সংলাপটি আগেভাগে শুরু করে সরকারকে তাগিদ দিতে পারে। কমিশন রাজনৈতিক দলগুলোর সঙ্গে সংলাপ শুরু করলে এ আলোচনা শুরু হয়ে যাবে। কারণ, রাজনৈতিক দলগুলো ভালো নির্বাচন অনুষ্ঠানের স্বার্থে কমিশনকে তাদের মতামত ও পরামর্শ দেয়ার সময় নির্বাচনকালীন সরকার সম্পর্কে অবশ্যই তাদের মতামত তুলে ধরবে। কিন্তু কমিশনকে এ কাজ শুরু করতে দেখা যাচ্ছে না। পরিবর্তে কমিশন বিদেশি রাষ্টদূত ও কূটনীতিকদের সঙ্গে বৈঠক করছে। কমিশনকে মনে রাখতে হবে, বিদেশি রাষ্ট্রদূতরা নির্বাচনের পর্যবেক্ষক। স্বচ্ছ ও গ্রহণযোগ্য নির্বাচনের আলোচনায় তারা কোনো পক্ষ নয়। এ রকম আলোচনার পক্ষ হল নির্বাচনী মাঠের মূল খেলোয়াড়, ইসির ‘প্রধান ক্লায়েন্ট’, নির্বাচনে অংশগ্রহণকারী রাজনৈতিক দলগুলো। অথচ ৩০ মে সিইসি মার্কিন রাষ্ট্রদূত মার্শা বার্নিকাটের সঙ্গে বৈঠক করে ১৯৯৬ সালের ১৫ ফেব্রুয়ারি এবং ২০১৪ সালের ৫ জানুয়ারির মতো নির্বাচন যেন আর না হয় সে বিষয়ে ‘উভয় পক্ষ’ একমত হয়। একই সঙ্গে তারা অংশগ্রহণমূলক নির্বাচন অনুষ্ঠানের ব্যাপারেও একমত পোষণ করেন। এ বৈঠকের পর ইসি সচিব মো. আবদুল্লাহ বলেন, ‘আমরা দু’পক্ষই একমত হয়েছি যে, ১৫ ফেব্রুয়ারি ও ৫ জানুয়ারি মতো নির্বাচন আর নয়। আর যেন এ রকম না হয়, সেজন্যই সবার চেষ্টা থাকবে’ (যুগান্তর, ৩১-০৫-১৭)। ইসি সচিবের দেয়া এ বক্তব্য থেকে অনুধাবন করা যায়, ভালো নির্বাচন করার জন্য ইসির সঙ্গে মার্কিন রাষ্ট্রদূতকে একটি ‘পক্ষ’ বলা হচ্ছে। নির্বাচনের মূল খেলোয়াড় রাজনৈতিক দলগুলোর সঙ্গে বৈঠক না করে একজন বিদেশি রাষ্ট্রদূতকে ইসির এ ব্যাপারে এতটা গুরুত্ব দেয়া কতটা দৃষ্টিশোভন, সে বিষয়টি নির্বাচন কমিশনকে ভেবে দেখতে হবে।
রাজনৈতিক দলগুলোর মতামত না নিয়ে বা তাদের সঙ্গে আলোচনা না করে ইসির নির্বাচনী রোডম্যাপ চূড়ান্ত করা যৌক্তিক হচ্ছে কি? কারণ নির্বাচনের বিভিন্ন কার্যক্রম এবং এর অগ্রাধিকার নির্ধারণে রাজনৈতিক দলগুলোর নানা রকম পরামর্শ থাকতে পারে। ইতিমধ্যে এ ব্যাপারে বিএনপির পক্ষ থেকে উষ্মা প্রকাশ করা হয়েছে। বিএনপি নেতা ব্যারিস্টার মওদুদ আহমদ বলেছেন, নির্বাচনের রোডম্যাপ ঘোষণার আগে রাজনৈতিক দলগুলোর সঙ্গে ইসির সংলাপ করা উচিত ছিল। এ কাজটি করে নিলে ঘোষিত রোডম্যাপ নিয়ে আর কোনো দলের কোনো অভিযোগ থাকত না। তবে ইসির সাম্প্রতিক একটি কাজের প্রশংসা করতে হয়। তাদের একাদশ সংসদ নির্বাচনে মেশিনে ভোট না নেয়ার সিদ্ধান্তটি ভালো। এ ব্যাপারে সিদ্ধান্ত নিতে পূর্ববর্তী শামসুল হুদা কমিশন এবং কাজী রকীব কমিশন অনেক গড়িমসি করেছিল বলে তাদের অনেক সময় নষ্ট হয়েছিল। ইসি সদস্যদের মধ্যে মতবিরোধ হয়েছিল। কিন্তু বর্তমান ইসি বেশি সময় না নিয়ে আগেভাগেই এ সিদ্ধান্ত নেয়ায় তারা অন্য কাজে মনোনিবেশ করতে পারবে। এর ফলে ইভিএম বা ডিভিএম দিয়ে নির্বাচন করা হবে কিনা সে বিষয়ে আর কোনো বিতর্ক না হওয়ায় সময় নষ্ট হবে না।
দশম সংসদ নির্বাচন অংশগ্রহণমূলক না হওয়ায় এবং ওই নির্বাচনে সহিংসতা ছড়িয়ে পড়ায় ওই সময় নির্বাচন পর্যবেক্ষণে বিদেশি পর্যবেক্ষক না আসায় বিদেশিরা ওই নির্বাচনটির গ্রহণযোগ্যতা নিয়ে প্রশ্ন উত্থাপন করেছিল। তাই একাদশ সংসদ নির্বাচন অংশগ্রহণমূলক করার জন্য ইসি যেমন কাজ করছে, তেমনি এ নির্বাচন পর্যবেক্ষণে যাতে বেশিসংখ্যক বিদেশি পর্যবেক্ষক আসেন সেজন্যও পদক্ষেপ গ্রহণ করছে। ইসি সচিব মো. আবদুল্লাহ বলেছেন, রোডম্যাপ অনুযায়ী ইসি আগামী নির্বাচনে দেশি-বিদেশি পর্যবেক্ষক বাড়াতে চায়। সুশীল সমাজের কাছে বিদেশি পর্যবেক্ষক আনার জন্য ইসির কোনো বাড়তি কাজ করার দরকার আছে বলে মনে হয় না। কারণ, একাদশ সংসদ নির্বাচনের প্রতি আন্তর্জাতিক মহলের এমনিতেই বিশেষ আকর্ষণ ও কৌতূহল রয়েছে। ইসি যদি নির্বাচনটিকে অংশগ্রহণমূলক করতে পারে, যদি সহিংসতামুক্ত করে নির্বাচনে লেভেল প্লেয়িং ফিল্ড সুনিশ্চিত করতে পারে, তাহলে এমনিতেই উল্লেখযোগ্যসংখ্যক নির্বাচন পর্যবেক্ষক এ নির্বাচন পর্যবেক্ষণে আসবেন। এর জন্য বাড়তি চেষ্টার কোনো প্রয়োজন হবে না।
আজ পর্যন্ত যতবার যত নির্বাচন কমিশনের সঙ্গে রাজনৈতিক দলগুলোর সংলাপ হয়েছে, সেসব সংলাপে ভালো নির্বাচন করার স্বার্থে রাজনৈতিক দলগুলো, বিশেষ করে ক্ষমতার বাইরে থাকা রাজনৈতিক দলগুলো, সবসময় রিটার্নিং অফিসার হিসেবে ইসি কর্মকর্তাদের ব্যবহার করতে পরামর্শ দিয়েছে। কারণ নির্বাচন কমিশন একটি সাংবিধানিক প্রতিষ্ঠান। এ প্রতিষ্ঠানের কর্মকর্তারা সারা বছর নির্বাচন সংক্রান্ত কাজে জড়িত থাকায় তাদের নির্বাচন কাজে দক্ষতা ও পেশাদারিত্ব বেশি। অথচ এসব কর্মকর্তার বদলে ইসি সংসদ নির্বাচনে প্রশাসনিক কর্মকর্তাদের রিটার্নিং অফিসার হিসেবে ব্যবহার করে। সরকারি দল সবসময় প্রশাসনিক কর্মকর্তাদের রিটার্নিং অফিসার হিসেবে ব্যবহারে আগ্রহ দেখায়। কারণ সরকার চাইলে প্রশাসনিক কর্মকর্তাদের ওপর পরোক্ষভাবে প্রভাব খাটাতে পারে। বলার অপেক্ষা রাখে না, দলীয় সরকারের অধীনে নির্বাচন হলে এ প্রভাবের মাত্রা বাড়ে। ভালো নির্বাচন করার স্বার্থে ইসির উচিত হবে নির্বাচনী কাজে অধিকতর পেশাদার কর্মকর্তাদের নিয়োগ করা। তবে ইসির যদি নিজস্ব কর্মকর্তা না থাকে সেক্ষেত্রে ইসি প্রশাসনের কর্মকর্তাকে রিটার্নিং অফিসার নিয়োগ করতে পারবে।
প্রতিটি সংসদ নির্বাচনের আগে নির্বাচনে শান্তি-শৃঙ্খলা রক্ষার জন্য সেনাবাহিনীর সদস্যদের ব্যবহার করা হবে কিনা সে বিষয় নিয়ে বিতর্ক সৃষ্টি হয়। সরকরি দল অধিকাংশ সময় পুলিশ-বিজিবি দিয়ে নির্বাচনে শান্তি-শৃঙ্খলা রক্ষার কাজ করার পক্ষে থাকে। আর বিরোধী দলগুলো থেকে সবসময় নির্বাচনে সেনা মোতায়েনের দাবি করা হয়। এ নিয়ে যাতে নির্বাচনের প্রাক্কালে অংশগ্রহণকারী রাজনৈতিক দলগুলোর মধ্যে বিরোধ সৃষ্টি না হয় সেজন্য ইসির উচিত হবে এ ব্যাপারে আগেভাগেই একটি সিদ্ধান্ত গ্রহণ করে অংশগ্রহণকারী রাজনৈতিক দলগুলোকে নির্বাচনের অনেক আগেই সে সিদ্ধান্ত জানিয়ে দেয়া।
বর্তমান নির্বাচন কমিশন যেভাবে এবং যে প্রক্রিয়ায় নিয়োগপ্রাপ্ত হয়েছে তাতে এ কমিশনের ওপর সব দলের একই রকম আস্থা গড়ে ওঠেনি। কমিশনকে এ বিষয়টি মাথায় রেখে অত্যন্ত সততা, দক্ষতা, নিরপেক্ষতা ও পেশাদারিত্বের সঙ্গে কাজ করতে হবে। লেভেল প্লেয়িং ফিল্ড তৈরি করা এবং সব দলের প্রতি সমান আচরণ করার মধ্য দিয়ে কমিশনকে বিরোধী দলগুলোর আস্থা অর্জন করতে হবে। কমিশন ইতিমধ্যে কিছু স্থানীয় সরকার নির্বাচন করেছে। ওই নির্বাচনগুলোর ভালো-মন্দ দেখেই কমিশনকে প্রশংসা করা যাবে না। কমিশনের আসল পরীক্ষা হল একাদশ সংসদ নির্বাচন। এ নির্বাচন যদি কমিশন অংশগ্রহণমূলক করতে পারে, যদি এ নির্বাচন দুর্নীতিমুক্তভাবে পেশাদারিত্বের সঙ্গে পরিচালনা করে রাজনৈতিক দলগুলোর আস্থাভাজন হতে পারে, তাহলেই তারা দেশবাসীর প্রশংসাভাজন হতে পারবে।
ড. মুহাম্মদ ইয়াহ্ইয়া আখতার : অধ্যাপক ও চেয়ারম্যান, রাজনীতি বিজ্ঞান বিভাগ, চট্টগ্রাম বিশ্ববিদ্যালয়
akhtermy@gmail.com
শীর্ষ খবর
সর্বশেষ খবর
জাতীয়
বন্দিবিনিময় চুক্তির খসড়া হস্তান্তর
আরও ৬ দলের সঙ্গে সংলাপের সূচি নির্ধারণ ইসির
আন্তর্জাতিক
দিল্লির পাঁচ তারকা হোটেলে নারী কর্মকর্তার বস্ত্রহরণ [ভিডিও]
ট্রাম্পের প্রধান পরামর্শক বরখাস্ত
রাজনীতি
ইমরান এইচ সরকারের ওপর ফের হামলা
যে কারণে ফখরুলকে ধন্যবাদ জানালেন সেতুমন্ত্রী
খেলা
সন্ত্রাসী হামলায় শোকার্ত মেসি-রোনাল্ডো
এই বাংলাদেশকে ভয় হাসির
অস্ট্রেলিয়ার বিপক্ষে প্রথম টেস্টের স্কোয়াড ঘোষণা
বিদেশে বসে ষড়যন্ত্র করছেন খালেদা : নাসিম
তত্ত্বাবধায়ক সরকার-ই আমাদের দাবি : মোশাররফ
ইয়েমেনে উচ্চহারে শিশুদের প্রাণহানি, সৌদি জোটকে দুষছে জাতিসংঘ
শার্লটসভিল দাঙ্গা: ট্রাম্পের শিল্প উপদেষ্টাদেরও পদত্যাগ
‘নিখোঁজ’ মোদির সন্ধান দাবিতে পোস্টার!
জঙ্গিবাদ ও মাদক প্রতিরোধে কঠোর হতে হবে
'জিয়াউর রহমানের শাসনামল অবৈধ হলে আ'লীগও অবৈধ'
বঙ্গবন্ধুর খুনিদের ফিরিয়ে আনার চেষ্টা চলছে : তারানা হালিম
নিজেদের ব্যর্থতা ঢাকতে ঢাকা, দিল্লি ও কাঠমান্ডুকে দোষারোপ
উপসম্পাদকীয় বিভাগের অারও খবর
‘নো ট্যাক্স উইদাউট রিপ্রেজেন্টেশন’
ভাবিয়া করিও কাজ, করিয়া ভাবিও না
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
পরবাস
খেলা
টিউটোরিয়াল
সুস্থ থাকুন
আনন্দ নগর
একদিন প্রতিদিন
উত্তরের জনপদ
আবহমান চট্টগ্রাম
বাংলার মুখ
শোক সংবাদ
মৃত্যুবার্ষিকী
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
অস্ট্রেলিয়ার বিপক্ষে প্রথম টেস্টের স্কোয়াড ঘোষণা       বিদেশে বসে ষড়যন্ত্র করছেন খালেদা : নাসিম       তত্ত্বাবধায়ক সরকার-ই আমাদের দাবি : মোশাররফ       'জিয়াউর রহমানের শাসনামল অবৈধ হলে আ'লীগও অবৈধ'       নিজেদের ব্যর্থতা ঢাকতে ঢাকা, দিল্লি ও কাঠমান্ডুকে দোষারোপ